google/wiki40b huggingface dataset:
Aegus (s.str.) kuantungensis

Utseende

En middelsstor (ca. 30 millimeter), avlang, noe flat, halvblankt svart hjortebille. Hannen har stort, bredt hode og store, brede, sigdformede kjever. Disse er nokså lange og har vanligvis en kort og bred, skrått oppoverrettet tann omtrent midt på og en kraftig, innoverrettet tann nær roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er nokså matt, nokså tett og kraftig punktert. I pannen er det en liten pigg rett over og innenfor roten av hver mandibel. Hodet er ikke utvidet bak fasettøynene. Pronotum er avrundet rektangulært, mye bredere enn langt, innsnevret ved roten, ganske fint punktert. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert og nokså matt.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt i det sørlige Kina (Guangdong, Fujian).
West (Texas)

West er en småby i McLennan County i Texas i USA. Den har 2 674 innbyggere (per 2010).

Geografi

West har et areal på 4,0 km². Byen ligger ca. 40 km nord for Waco og 120 km sør for Dallas. Størstedelen av byen er på sørsiden av Interstate 35 og Union Pacific Railroad.

Historie

West ble bosatt fra 1840 og fikk bystatus i 1892. Den ble oppkalt etter grunneieren Thomas West (1834–1912). Byen er fem kilometer sør for det sted der jernbaneulykken i Crush ble iscenesatt i 1896.
Den 15. februar 2009 smalt Ash-Creek-meteoritten i bakken nær på byen.
En årlig foreteelse er den store tsjekkiske West-festen. Tsjekkere, sørlig med røtter fra Mähren, utgjør den vesentligste del av innbyggerne.
Omkvelden 17. april 2013 fant det sted en særdeles stor eksplosjon i et gjødningsmiddellager tilhørende West Fertilizer Company. Eksplosjonen kostet fem mennesker livet; omlag 200 ble skadet. Eksplosjon ødela store deler av småbyen, ca 60 til 80 bygninger ble ødelsgt eller sterkt beskadiget. En Elementary School og West Middle School ble neste komplett ødelagt. Størsteparten av ofrene var brannmenn og frivillige som kom til for å assistere
Den 11. mai 2016 bekjentgjorde etterforskningsmyndigheten BATF at eksplosjonen var blitt utløst med vilje.
Stigmella hybnerella

Utseende

En liten (vingespenn 4-5,5 millimeter), bronsefarget møll. Antennen er trådformet, mørk og omtrent halvparten så lang som forvingen. Det innerste, kraftig utvidete leddet er hvitt, hodet er kledt med enten brunoransje eller brunsvarte hår. Kroppen er mørk. Forvingene er bronsefarget, met et middels bredt, sølvfarget tverrbånd. Bakvingen er smal, gråsvart, med lange frynser.

Levevis

Larvene lever i bladene på hagtorn (Crataegus-arter). Arten har trolig to generasjoner hver sommer som flyr mellom mai og august (det ser ut til å være noe overlapp i flygetid mellom generasjonene). Larven lager en nokså bred, uregelmessig slynget mine.

Utbredelse

Arten er utbredt i Europa øst til Volga-området. I Norge er den funnet i Akershus og ytre Telemark. Arten ble vurdert som Sterkt truet (EN) på den norske rødlisten fra 2015.
Bas Dost

Landslaget

Han ble oppkalt i den nederlandske landslagstroppen for første gang i august 2012, men han fikk ikke sin debut før nesten tre år senere. Han fikk debuten sin den 28. mars 2015 i en EM-kvalifiseringskamp mot Tyrkia, i en kamp som endte 1-1.
Iron Man (1931)

Handling

Bokseren Kid Mason (Lew Ayres) blir forlatt av konen Rose (Jean Harlow) etter å ha tapt åpningskampen sin. Han flytter inn hos manageren sin George Regan (Robert Armstrong) og fokuserer på trening. Dette gir resultater og Kid vinner den ene kampen etter den andre. Like før han skal bokse om verdensmestertittelen, blir han kontaktet av Rose, som hevder at hun er svært syk. Kid besøker henne og de gjenopptar ekteskapet. Etter at Kid vinner kampen, og er tittelholder, flytter han inn i en dyr, moderne leilighet sammen med Rose, fester og trener svært lite. Han aksepterer heller ingen utfordrere i bokseringen.
George har lenge vært skeptisk til Rose, som han vet kun er ute etter pengene til Kid og er utro mot ham. Hun sørger derfor for at han blir erstattet av elskeren hennes, teaterprodusenten Paul H. Lewis (John Miljan). George tilbyr Lewis å overta kontrakten til Kid gratis, dersom Kid har en tittelkamp mot Rattler O'Keefe (Morrie Cohan), en lovende bokser i stallen til George. Like før kampen mottar Kid et brev fra konen til Lewis om at hun har søkt skilsmisse grunnet forholdet hans til Rose. Kid blir så opprørt over nyheten at han taper kampen. George besøker ham i garderoben etterpå, og med Rose ute av bildet gjenopptar de samarbeidet.

Mottakelse

Andre Sennwald i The New York Times mente at filmen var «god underholdning», men syntes den inneholdt for lite boksing. Han roste rolletolkningene til Ayres og Armstrong og mente at scenene med de to sammen var de mest interessante i filmen. Sennwald lot seg imidlertid ikke overbevise av rolletolkningene til hverken Harlow eller Miljan. Richard Watts jr. i New York Herald Tribune beskrev filmen som «alvorlig og interessant».

Andre versjoner

Filmene Some Blondes Are Dangerous (1937), regissert av Milton Carruth og med Noah Beery jr. som Bud Mason og William Gargan som George Regan, og Jernmannen (1951), regissert av Joseph Pevney og med Jeff Chandler som Coke Mason og Stephen McNally som George Mason, er også basert på Burnetts roman.
Huset (2017)

Huset er en norsk realityserie som går på TV 2 i 2017. Konseptet går ut på at fire par flytter inn i hvert sitt nye hus på Mogreina i Akershus. Husene er halvferdige og det er parenes oppgave bygge resten. De får utforme rommene etter eget ønske. Det er seerne som til slutt bestemmer hvem som vinner, og vinneren får huset.
Ischyrosonychini

Utseende

Nokså små, brede, flate, gjerne gulgrønnlige bladbiller. Hodet er lite, ikke synlig ovenfra, antennene forholdsvis lange og tynne. Kroppsformen er bredt oval sett ovenfra, pronotum og dekkvinger er noe utvidet mot sidene.

Levevis

Både larver og voksne lever på planter og eter fra dem. Noen av artene er regnet som skadedyr.

Utbredelse

Gruppen er utbredt i den Nye verden, de fleste i den Neotropiske økosonen.
Motorferdselloven

Lov om motorferdsel i utmark og vassdrag ble innført 1/1 1978 og administreres av Miljøverndepartementet.
Lovens forarbeider ble utført mens Gro Harlem Brundtland var miljøvernminister.
Formålet med loven er å regulere motorferdselen i utmark og vassdrag med sikte på å verne om naturmiljøet og fremme trivselen.
Med motorferdsel menes bruk av kjøretøy (bil, traktor, motorsykkel, beltebil, snøscooter o.l.) og båt eller annet flytende eller svevende fartøy drevet med motor, samt landing og start med motordrevet luftfartøy. 
Kommunene har mulighet til å tillate bruk av motordrevne fartøyer på bestemte steder og landingsplasser, langs bestemte løyper og områder. I Finnmark er det opprettet mange løyper for snøscooter.
Redningstjenesten har generelt fritak fra forbudene i loven. Det er likevel tilbakeholdenhet ved bruk av kjøretøy som kan sette varige spor i terrenget. Redningstjenesten bruker snøscooter relativt liberalt og det er blitt tillatt å drive øvelseskjøring med snøscooter for hjelpekorpsene.
Bruk av kjøretøy i næring er også fritatt fra forbudene i loven. Bærsanking, jakt og fiske regnes ikke som næring etter loven. 
I tømmerhogst er det blitt vanlig med skogsmaskiner som mange steder lager dype spor og ødelegger torvlaget i skogbunnen. Ved observasjon av hugstfelter fra fly kan skogbunnen se ut som cordfløyel. På bakken kan det være vanskelig for småbarn å passere dype spor etter skogsmaskiner. Det er forekommer at disse dype sporene jevnes ut med gravemaskin.
Det har vært praktisert forbud mot vannscooter med henvisning til denne loven, men dette forbudet er blitt lempet på etter sak i EFTAs overvåkningsorgan. 
Sjøfly har strengere forbud enn små motordrevne båter på endel vassdrag.
Chaohu (Hefei)

Chaohu (kinesisk: 巢湖市; pinyin: Cháohú) er et byfylke i provinsen Anhui i Folkerepublikken Kina. Det ligger i byprefekturet Hebei.
Det har et areal på 2 063 km² og teller ca. 870 000 innbyggere (2004).
Frem til 22. august 2011 var det nåværende Chaohu under navnet Juchao (居巢区; Jūcháo Qū) hovedsete for byprefekturet Chaohu, som ble opphevet den dagen.
Minhaj ungdom

Minhaj Ungdom er en underorganisasjon av Minhaj-ul-Quran, og ble opprettet i 1997.
Formålet er å gi åndelige, sosiale og faglige aktiviter til muslimsk ungdom. I tillegg ønsker organisasjonen å spre et fredelig bilde av islam og være brobygger mellom muslimer og storsamfunnet.
Gojoseon

Lokalisering

Opprinnelig var Gojoseons hovedstad lokalisert til Liaoning, men rundt 4. århundre f.Kr., ble denne flyttet til Pyongyang, som i dag er hovedstad i Nord-Korea.

Statsdannelse

Gojoseon er først funnet i samtidige historiske nedtegnelser tidlig på 600-tallet f.Kr. som lokalisert ved Bohaibukten og hadde handel med Qi (齊) i Kina. 
En del historikere har argumentert for at «dangun» kan ha vært en tittel for de første lederne til Gojoseon. Legitimitet til dangun synes å ha vært en nedstamming fra den guddommelige slekten Hwanin. Gyuwon Sahwa (1675) nevner en slekt av 47 dangun-herskere i Gojoseon som styrte fra 2333 f.Kr. og til rundt 1128 f.Kr., men nøyaktigheten eller riktigheten til disse bøkene er blitt bestridt av Hwandan Gogi.
Avengers: Endgame

Premiss

I Avengers: Endgame følger vi hendelsene som skjedde i Infinity War, der halvparten av alt liv i universet ble utslettet av Thanos i en hendelse navngitt «The Decimation». Med det overlevende universet i uorden, må de gjenværende fra Avengers-teamet og deres allierte samles for å fikse skadene gjort av Thanos og gjenopprette harmonien i universet.
Songchon

Administrativ inndeling

Fylket er delt inn i en ŭp (småby), tre rodongjagu (arbeiderdistrikt) og 20 ri (landsby).
Francisco García Gómez

Landslaget

Han deltok i flere internasjonale turneringer for Spania. Han ble europamester i fotball i 1964.
Fyra Bugg & en Coca Cola (sang)

Om sangen

Sangen var et av bidragene til svenske Melodifestivalen 1987. På forhånd hadde den svenske plateprodusenten Bert Karlsson foreslått at guttegruppen The Pinks skulle fremføre bidraget, men Sveriges Television motsatte seg dette siden guttene i gruppen var for unge. I stedet valgte kringkasteren Lotta Engberg til å fremføre den, og  «Fyra Bugg & en Coca Cola» vant finalen med ett poengs forsprang på Arja Saijonmaa og «Högt over havet». Sangen ble dermed Sveriges bidrag til Eurovision Song Contest i Brussel.
Dette var tredje gang Lotta Engbergs deltok i Eurovision Song Contest. Tidligere hadde hun blant annet vært en av koristene i 1984, da brødrene Herreys vant med «Diggi-loo diggi-ley». Det var imidlertid første gang hun deltok som soloartist. Med på scenen hadde hun Imre Daun, Klas Anderhell, Karin af Malmberg, Ralf Peeker og Åsa Wendt som korister, mens Curt-Eric Holmquist dirigerte. 
I den internasjonale finalen fikk sangen 12 poeng fra Israel, men endte til slutt opp med 50 poeng og en tolvteplass av 22 deltakere.
Sangen gikk direkte inn på førsteplass på Svensktoppen og lå der i perioden 19. april–24. mai 1987. Låten har siden blitt en av Lotta Engbergs aller mest kjente sanger.

Strid om tittelen

Sangteksten handler om å se frem mot sommer og sol på årets mørkere dager. Sangen var kontroversiell, siden tittelen «Fyra Bugg & en Coca Cola» trakk frem spesifikke merkevarenavn. Dette kunne anses som reklame, noe som stred mot Sveriges Television og Eurovision Song Contests regler. Før den internasjonale finalen måtte sangen derfor endre tittelen til «Boogaloo», og førstelinjen i refrenget ble endret til «Boogaloo, dansa rock'n'rolla».
Et TV-klipp fra 1987 viste Carl Bildt som sang med i «Fyra Bugg & en Coca Cola» under et besøk i et musikkstudio, iført hodetelefoner. Bildt sang temmelig falskt, og klippet har siden vært brukt i en rekke komedieprogrammer på svensk fjernsyn.

Utgivelser

«Fyra Bugg & en Coca Cola» ble utgitt på singelen Mariann MAS 2473 13. februar 1987, med «En helt ny dag» på B-siden.
Sangen har blitt covret flere ganger, blant annet av Timo Räisänen under Melodifestivalen 2010.
Vigo (internettportal)

Vigo er en internettportal for søking til videregående opplæring i skole og bedrift, fagskoleutdanning og videregående opplæring for voksne og realkompetansevurdering.
Vigo er eid av Vigo IKS som er et interkommunalt selskap, og er et samarbeid mellom alle fylkene i Norge i tillegg til Oslo kommune. Selskapet ble stiftet i 2012, og har 4 ansatte og hovedkontor i Skien.
10. juli 2012 ble nettstedet trolig utsatt for et tjenestenektangrep mot de sentrale serverne som har kontroll over distribusjon av resultatene for inntaket til videregående opplæring.
Kronene i Håvet

Kronene i Håvet er en gruppe kongelige monogrammer i en fjellvegg på Kongsberg. I juni 1704 besøkte daværende Kong Frederik IV Kongsberg, og startet en skikk som er levende den dag i dag; å hugge inn de kongelige monogrammer i «Håvet». Kong Frederik hogg også inn monogrammer fra tidligere tiders kongebesøk.
Det første monogrammet i fjellsiden tilhører selvsagt Christian IV som i 1624 ville ta de nyoppdagede sølvforekomstene nærmere i øyesyn og deretter grunnla Kongsberg. Deretter følger Frederik III (1648) og Christian V (1685). Etter Frederik IV følger Christian VI og hans dronning Sofie Magdalene, som eneste dronning, (1733), Frederik V (1749), Oscar I (1845), Oscar II (1890), Haakon VII (1908), Olav V (1962) og til slutt Harald V (1995).
Marcia Furnella

Tidlig liv

Marcia ble født inn i en meget rik og innflytelsesrik familie i Roma. Hun var datter av Quintus Marcius Barea Sura og etterfølger av den romerske kongen Ancus Marcius. Man vet lite om hennes liv, bortsett fra hennes ekteskap til Titus. Hennes far var en god venn av Vespasian (Titus' far) og det er sagt at det var faren som fikk henne giftet bort til Titus ved hjelp av hans gode forhold til Vespasian. Hennes onkel var den romerske senatoren Quintus Marcius Barea Servilius Soranus. Hennes kusine var den velstående kvinnen Marcia Servilia Sorana, og dermed hører hun også til i Serviliaslekten.

Familien og Nero

Titus og Marcia skilte seg i år 65, mens Marcia bar på deres datter Julia Flavius. Grunnen til at de ble skilt var fordi Marcias familie var gode venner med Neros fiender, og det ble sagt at familien var med på å planlegge et plott imot ham. Titus syntes at det derfor var lurt å bryte kontakten med sin kone og ta seg av datteren selv.
Undesillion

En undesillion er en million desillioner, eventuelt en milliard nonilliarder, det vil si, det naturlige tallet er 1 000 000 000 000 000 000 000 000 000 000 000 000 000 000 000 000 000 000 000 000 000 000, eventuelt 10⁶⁶. Ved å forklare det i «dagligtale» vil det si tusen milliard milliard milliard milliard milliard milliard milliarder.
Decorah Posten

Decorah Posten var en norsk-amerikansk ukeavis som ble utgitt i Decorah i Iowa i USA mellom 1874 og 1972. Som formidler av norsk språk og kultur spilte avisen en fremtredende rolle. Avisen hadde, som andre immigrantaviser, en demokratisk tone, og henvendte seg til den vanlige mann og kvinne.

Historikk

Avisen ble grunnlagt i 1874 i Decorah av en norsk innvandrer fra Skien som hadde lært trykkerifaget i Norge, Brynild Anundsen. Avisen hadde sin største leserkrets blant innvandrere i Midtvesten, men hadde abonnenter blant norsk-amerikanere over hele USA og hadde også flere hundre abonnenter i Norge.

Korrespondenter fra gamlelandet

Avisen hadde også korrespondenter i Norge som med sine innlegg styrket forbindelsen med «Gamlelandet». En av disse var Ivar Kleiven, hvis brev til Decorah Posten er utgitt i bokform. Avisen hadde sin egen tegneserie, noe den var alene om blant innvandreravisene. Tegneserien Han Ola og han Per var tegnet av Peter J. Rosendahl og Ola og Per, to farmere, filosoferte over livets mangfoldigheter, om livet på farmen og om amerikansk politikk hvor de viste seg som demokrater.
Decorah Posten var en viktig norsk-amerikansk publikasjon som bidro til å skape økt forståelse for et større norsk-amerikansk fellesskap.

Opplag

Decorah Posten ble meget populær i det norske immigrantmiljøet, og i 1885 hadde den et opplag på 20 000 og opplagstallet økte. Den gikk over til to utgaver i uken. Omkring 1900 hadde den et opplag på 37 000.
Etter hvert overtok Decorah Posten flere andre norsk-amerikanske aviser. Størst blant disse var Chicago-bladet Skandinaven som den overtok i 1942. Decorah Postens opplag var på sitt høyeste 40 000 eksemplarer, men sank gradvis etter andre verdenskrig. Da avisen gikk inn i 1972, var opplaget sunket til 8 000.
Diluvium

Diluvium er et begrep innenfor geologien som betegner en geologisk tidsperiode. Idag er det stort sett erstattet av benevnelsen pleistocen. Diluvium betegner kunstige avsetninger som er dannet av oversvømmelser, i motsetning til alluvium som betegner avsetninger som er dannet av langsomme prosesser. Navnet ble tidligere brukt om leire med steinblokker, som ble antatt forårsaket av Noahs syndeflom.
Begrepet ble tatt i bruk igjen, men med en ny betydning på slutten av 1900-tallet av den russiske geologen Alexej Rudoy som en beskrivelse av avsetninger som var blitt skapt av katastrofeartede oversvømmelser av gigantiske isdemte innsjøer mellom fjellene i Altaj i pleistocen. De største av disse innsjøene, Chuya og Kuray, hadde vannmengder på hundrevis av kubikkilometer, og overgikk i størrelse den velkjente oversvømmelsen av Lake Missoula i Nord-Amerika i pleistocen.
Traktaten om en forfatning for Europa

Historikk

Traktaten ble utarbeidet av Det europeiske konventet («forfatningskonventet») under ledelse av den tidligere franske presidenten Valéry Giscard d'Estaing, og framlagt i 2003. Dens formål var å erstatte et større antall eksisterende traktater som utgjør unionens konstitusjon, og forenkle, tydeliggjøre og demokratisere unionens organisasjon.
Europaparlamentet ratifiserte traktaten den 12. januar 2005 med 500 stemmer for og 137 imot.
Litauen var det første landet som ratifiserte traktaten. Noen land avholdt folkeavstemning om traktaten. Spania var det første landet som holdt folkeavstemning, og vedtok traktaten med overveldende flertall. 
Som følge av at folkeavstemningene i Frankrike og Nederland i mai og juni 2005 gikk imot traktaten, valgte ministerrådet å utsette en eventuell ikrafttredelse til 2007–2008. Flere av de 18 landene som hadde ratifisert presset på for at befolkningen i Nederland og Frankrike skulle ta stilling til traktaten i ny folkeavstemmning. Forfatningskonventets leder Giscard d'Estaing foreslo at Frankrike skulle holde en ny folkeavstemning etter irsk modell. Tilhengerne av nye folkeavstemninger i Frankrike og Nederland argumenterte med at det ikke er demokratisk at et mindretall på to skal stoppe hele prosessen når mange flere har sagt ja. Giscard d'Estaing slo også fast at det ikke var franskmennene, men 56 % av dem som sa nei. Motstanderne av nye folkeavstemninger mente det ikke var politisk akseptabelt, og viste til at opinionens innstilling til traktaten ikke var blitt mer positiv i tiden etter avstemningene. I motsetning til ved tidligere traktater lot ikke forfatningstraktaten seg modifisere ved nasjonale særavtaler og unntak («dansk løsning»). Enkelte ledere tok til orde for å nedgradere den fra forfatningstraktat til en traktat med lavere rettsprofil.
Lisboa-traktaten ble utarbeidet som en erstatning for Traktaten om en forfatning for Europa. Mange av de endringene som var i den forlatte traktaten inngikk også i Lisboa-traktaten, men den er ingen grunnlov, den formulerer endringer i de allerede eksisterende traktatene. Lisboa-traktaten ble underskrevet 13. desember 2007 og trådte i kraft 1. desember 2009.
13. august

Navnedag

Anny, Ann, Anni og Anine
Jönåker

Jönåker er et tettsted i Nyköping kommune i Södermanlands län i Södermanland i Sverige. I 2010 hadde tettstedet 617 innbyggere.
Amblyodus

Utseende

Middelsstore, avlange, blankt svarte hornbiller. Hannene er lette å kjenne på sine kraftige horn (kan minne om en geit eller steinbukk). Hannen har to nokså lange, krumme horn som krummer seg oppover og utover. Pronotum er kraftig uthulet foran, uthulningen kan dekke det meste av flaten og er kraftig punktert. Dekkvingene har rader av grove punkter.

Utbredelse

Slekten er utbredt i Mellom- og Sør-Amerika (Costa Rica, Panama, Brasil og Peru).
CIVETS

CIVETS er et begrep som benyttes om seks av verdens framvoksende markeder: Colombia, Indonesia, Vietnam, Egypt, Tyrkia og Sør-Afrika. Disse grupperes sammen fordi de regnes for å ha ekstra gode forutsetninger for økonomisk vekst, blant annet «en variert og dynamisk økonomi» og «ei ung, voksende befolkning».
Kew (Victoria)

Historikk

Som følge av den europeiske bosetningen i Australia ble området Kew ligger i krongods. I 1851 ble krongodset solgt og en av kjøperne, Nicholas Fenwick, delte opp eiendommen sin i tomter og døpte området etter Kew i London. Området ble fort ettertraktet for overklassen i Melbourne. 
I 1887 åpnet en sidelinje fra Hawthorn jernbanestasjon til Kew. Denne linjen ble stengt i 1957.
Stratone

Utseende

Nokså små, brede, blanke, gulbrune eller svarte trebukker. Antennene er tynne, svarte og omtrent så lange som kroppen. Pronotum er rundet, bredere enn langt. Dekkvingene er jevnbrede, beina nokså korte med tykke lår.

Utbredelse

Slekten er utbredt i Sør-Amerika, fra Fransk Guyana i nord til Paraguay i sør.
Alexanderteknikk

Alexanderteknikk er en metode for å endre vanemessige reaksjoner i tenkning og bevegelser. Hensikten er å redusere bruk av unødvendig spenning som hemmer funksjonskvalitet.
Benevnelsen Alexanderteknikk blir brukt både om selve teknikken og undervisningsmetoden som anvendes for å videreformidle teknikken.

Opprinnelse og utbredelse

Alexanderteknikken har navn etter Frederick Matthias Alexander (1869–1955), en australsk skuespiller som i ung alder fikk problemer med stemmen. Hverken leger eller stemmepedagoger kunne hjelpe ham og Alexander bestemte seg for å finne ut av problemet på egen hånd. Alexander studerte sine egne vaner gjennom flere år, ofte ved bruk av speil. Gjennom dette arbeidet utviklet han ferdighetene og formulerte prinsippene for Alexanderteknikken.
Alexander flyttet til London 1904 og begynte formelt å utdanne andre lærere i 1931. I dag finnes det lærere i over 20 land, de fleste i England og USA.

Anvendelse

Alexanderteknikken brukes i hovedsak av to grupper mennesker: de som søker lindring for fysiske plager og de som ønsker å bedre prestasjoner innen utøvende kunst eller sport.
Alexanderteknikken er særlig utbredt blant skuespillere, musikere og dansere. Det gis i dag undervisning i Alexanderteknikk ved utdanningsinstitusjoner for utøvende kunst, som for eksempel Royal Academy of Dramatic Art, The Juilliard School of Performing Arts, The american academy of dramatic art  og The Guildhall School of Music and Drama.
Alexanderteknikken undervises og læres for å brukes i daglige aktiviteter, men blir også kategorisert som alternativ behandling. Alexanderteknikken regnes for å ha helsemessige effekt på blant annet lidelser i bevegelsesapparatet, pusteproblemer og tilstander av anspenthet og stress. Forskning viser at Alexanderteknikken er effektiv mot kroniske ryggsmerter og at teknikken kan hjelpe pasienter med parkinsons sykdom til bedret funksjon. En pilotstudie viser bedret pustefunksjon hos friske mennesker.

Undervisningen

Alexanderteknikken undervises normalt individuelt. Basis for timene er enkle dagligdagse bevegelser som å stå, gå, sette seg ned og reise seg, bøye seg ned eller løfte. Andre og mer komplekse aktiviteter som å skrive, bruke en datamaskin, synge eller spille et instrument anvendes også, tilpasset elevens behov og interesser.
Alexanderlæreren bruker hendene for å overvåke elevens bruk av spenning, stimulere elevens muskelskjelett-system og for å gi eleven direkte feedback om egen aktivitet. I tillegg har lærer og elev muntlig dialog for å gi eleven mulighet for refleksjon og tolkning av erfaringer. Målet er at eleven blir i stand til å anvende erfaringene i sine daglige aktiviteter.